CELEX: 62018TN0138
Language: sl
Date: 2018-02-28 00:00:00
Title: Zadeva T-138/18: Tožba, vložena 28. februarja 2018 – De Esteban Alonso/Komisija

4.6.2018   
            
            
               SL
            
            
               Uradni list Evropske unije
            
            
               C 190/30
            
         Tožba, vložena 28. februarja 2018 – De Esteban Alonso/Komisija
   (Zadeva T-138/18)
   (2018/C 190/53)
   Jezik postopka: francoščina
   
      Stranki
   
   
      Tožeča stranka: Fernando De Esteban Alonso (Saint-Martin-de-Seignanx, Francija) (zastopnik: C. Huglo, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               OLAF naloži, naj predloži dopis z dne 19. marca 2003, ki je bil v zadevi Franchet in Byk/Komisija (T-48/05) predložen Splošnemu sodišču Evropske unije, v celoti in brez izpustov;
            
         
               —
            
            
               Evropski komisiji naloži plačilo 1 102 291,68 EUR (en milijon stodva tisoč dvestoenaindevetdeset eurov in oseminšestdeset centov) kot povračilo za nastalo škodo, s pridržkom spremembe, in sicer:
               
                           —
                        
                        
                           iz naslova nepremoženjske škode, ki je nastala, ker ni bila nikoli zaslišana v zvezi z dejstvi, na podlagi katerih so bili proti njej sproženi postopki, znesek v višini 60 000 EUR;
                        
                     
                           —
                        
                        
                           iz naslova škode, ki je nastala zaradi nezakonitega, neupravičenega in nesorazmernega ravnanja Evropske komisije, ki je postopke vodila brez podlage in dokazov:
                           
                                       —
                                    
                                    
                                       znesek v višini 39 293,38 EUR iz naslova premoženjske škode, ki je nastala zaradi odvetniških stroškov;
                                    
                                 
                                       —
                                    
                                    
                                       znesek v višini 872,74 EUR iz naslova premoženjske škode, ki je nastala zaradi prevoznih stroškov;
                                    
                                 
                                       —
                                    
                                    
                                       znesek v višini 500 000 EUR iz naslova nepremoženjske škode, ki je nastala zaradi neizpodbitne škode njenemu dobremu imenu in časti;
                                    
                                 
                                       —
                                    
                                    
                                       znesek v višini 500 000 EUR iz naslova nepremoženjske škode zaradi pretrpljenih telesnih bolečin in zmanjšanja življenjske aktivnosti;
                                    
                                 
                                       —
                                    
                                    
                                       znesek v višini 2 125,56 EUR iz naslova premoženjske škode, ki je nastala zaradi stroškov pregledov in zdravniških stroškov
                                    
                                 
                     
         
               —
            
            
               Evropski komisiji naloži plačilo 3 000 EUR iz naslova dodatnih stroškov in vseh izdatkov, s pridržkom spremembe.
            
         
      Tožbeni razlogi in bistvene trditve
   
   Tožeča stranka v podporo tožbi navaja en tožbeni razlog, ki se nanaša na nezakonito ravnanje Evropske komisije in resne napake, ki naj bi jih ta naredila s tem, da ni spoštovala, prvič, načela dobrega upravljanja, drugič, dolžnosti skrbnega ravnanja, in, tretjič, pravice do obrambe, s čimer je kršila člena 41 in 48 Listine o temeljnih pravicah.